'रील लाइफ' नरेंद्र मोदी का कमल हासन के 'हिंदू अतिवादी' वाले बयान पर आया जवाब, बोले- देश को मत बांटो...  
कमल हासन का आया बयान
नाथूराम गोडसे को बताया 'अतिवादी हिंदू'
बॉलीवुड एक्टर का यूं आया रिएक्शन
लोकसभा चुनाव 2019 (Lok Sabha 2019) के सातवें चरण का मतदान बाकी है, लेकिन राजनैतिक बयानबाजी का दौर जारी है. साउथ के सुपरस्टार कमल हासन (Kamal Haasan) का ताजा बयान सोशल मीडिया पर जोर पकड़ रहा है और हर ओर इसकी खूब चर्चा भी हो रही है. कमल हासन (Kamal Haasan) ने तमिलनाडु में चुनावी प्रचार के दौरान कहा कि आजाद भारत का पहला अतिवादी हिंदू ही था. जिसका नाम है नाथूराम गोडसे. कमल हासन के इस बयान पर रील लाइफ (परदे पर) में पीएम नरेंद्र मोदी (PM Narendra Modi) का किरदार निभा रहे विवेक ओबेरॉय (Vivek Oberoi) का रिएक्शन आ गया है. विवेक ओबेरॉय (Vivek Oberoi) ने कमल हासन (Kamal Haasan) से अनुरोध किया है कि देश को मत बांटें.

Dear Kamal sir, you are a great artist. Just like art has no religion, terror has no religion either! You can say Ghodse was a terrorist, why would you specify ‘Hindu' ? Is it because you were in a Muslim dominated area looking for votes? @ikamalhaasanhttps://t.co/Hu3zxJjYNb

कमल हासन (Kamal Haasan) के इस बयान पर बॉलीवुड एक्टर विवेक ओबेरॉय (Vivek Oberoi) ने एक के बाद एक दो ट्वीट किए हैं. पीएम नरेंद्र मोदी (PM Narendra Modi) की बायोपिक में उनका किरदार निभा रहे विवेक ओबेरॉय ने लिखा हैः 'डियर कमल सर, आप महान कलाकार हैं. जिस तरह कला का कोई धर्म नहीं होता, उसी तरह आतंक का भी कोई धर्म नहीं होता! आप कह सकते हैं कि गोडसे आतंकवादी हैं. आप 'हिंदू' शब्द का इस्तेमाल क्यों कर रहे हैं? इसलिए क्योंकि आप वोटों की खातिर मुस्लिम बहुल इलाके में हैं?'

Please sir, from a much smaller artist to a great one, let's not divide this country, we are one Jai Hind #AkhandBharat#UnDividedIndia

विवेक ओबेरॉय (Vivek Oberoi) ने इसके बाद एक और ट्वीट किया और लिखाः 'प्लीज सर, एक छोटा-सा कलाकार एक महान कलाकार से कहना चाहता है कि इस देश को मत बांटो, हम एक हैं. जय हिंद.' इस तरह विवेक ओबेरॉय ने कमल हासन (Kamal Haasan) के ट्वीट पर अपना जवाब दिया है. 
बता दें कि तमिलनाडु के अरावाकुरुची विधानसभा क्षेत्र में चुनाव प्रचार के दौरान कमल हासन (Kamal Haasan) ने कहा कि 'मैं यह इसलिए नहीं बोल रहा हूं क्योंकि यहां काफी मुस्लिम हैं. मैं यहां महात्मा गांधी की प्रतिमा के सामने कह रहा हूं. स्वतंत्र भारत का पहला अतिवादी हिंदू है और उसका नाम है नाथूराम गोडसे.' बता दें कि कमल हासन ने राजनीति में कदम रखा है और उन्होंने पिछले साल ही मक्कल निधि मैय्यम पार्टी की स्थापना की थी.